Muutettu ehdotus Euroopan parlamentin ja neuvoston direktiiviksi yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista /* KOM/2001/0753 lopull. - COD 2001/0026 */



Virallinen lehti nro 103 E , 30/04/2002 s. 0005 - 0016



Muutettu ehdotus EUROOPAN PARLAMENTIN JA NEUVOSTON DIREKTIIVIKSI yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista (komission esittämä) PERUSTELUT 1. Ongelma: asiakirjamuotojen erilaisuus Viranomaiset vaativat usein aluksen saapuessa satamaan tai lähtiessä satamasta asiakirjoja ja tietoja muun muassa itse aluksesta, sen varastoista, laivaväen omaisuudesta, miehistöstä ja matkustajista. Nämä vaatimukset ovat muodollisuuksia, jotka alusten on täytettävä käydessään satamissa. Lyhyen matkan merenkulkua koskevassa komission tiedonannossa KOM(1999) 317 lopullinen [1] todetaan, että tällaisten tietojen toimittamiseen käytettävien asiakirjojen muoto vaihtelee huomattavasti jäsenvaltiosta toiseen. [1] Lyhyen matkan merenkulun kehittäminen Euroopassa - Dynaaminen vaihtoehto kestävän kehityksen kuljetusketjussa - Järjestyksessä toinen kahden vuoden välein laadittavista seurantakertomuksista, KOM(1999) 317 lopullinen, 29.6.1999. Erimuotoisten asiakirjojen käyttö samoihin tai samankaltaisiin tarkoituksiin hankaloittaa meriliikennettä ja erityisesti lyhyen matkan merenkulkua. Sen vuoksi komissio suosittaa tiedonannossaan, että "EU:n jäsenvaltioiden olisi hyväksyttävä yhdenmukainen joukko tulo- ja lähtöselvityslomakkeita, jotka perustuvat IMOn FAL-lomakkeisiin 1, 3, 4 ja 5 silloin, kun ne soveltuvat tarkoitukseen" (tiedonannon kohta 9.2.3 ja sen liitteessä I oleva suositus nro 12). Lyhyen matkan merikuljetusten edistämisestä 14 päivänä helmikuuta 2000 antamassaan päätöslauselmassa [2] liikenneneuvosto kehottaa komissiota esittämään ehdotuksia IMOn FAL-lomakkeiden yhdenmukaisesta käytöstä yhteisössä (neuvoston päätöslauselman 12 kohdan b alakohta). [2] EYVL C 56, 29.2.2000, s. 3. Myös Euroopan parlamentti katsoo komission tiedonannosta 7 päivänä heinäkuuta 2000 antamassaan päätöslauselmassa [3], että on erityisen tärkeää yksinkertaistaa ja yhtenäistää hallinto muodollisuuksia ja -asiakirjoja. [3] Ei ole vielä julkaistu EYVL:ssä. 2. Ratkaisu: standardoitujen tulo- ja lähtöselvityslomakkeiden tunnustaminen yhteisössä 2.1. Meriliikenteen helpottaminen Kansainvälisen merenkulkujärjestön mukaisesti Kansainvälisen merenkulkujärjestön yleissopimus kansainvälisen meriliikenteen helpottamisesta (IMOn FAL-yleissopimus) allekirjoitettiin 9 päivänä huhtikuuta 1965, ja se tuli voimaan 5 päivänä maaliskuuta 1967. Yleissopimuksen ovat allekirjoittaneet useimmat jäsenvaltiot. Sitä on muutettu useita kertoja, ja on hyvin todennäköistä, että sitä tarkistetaan tulevaisuudessakin. Nykyisessä yleissopimuksessa suositetaan muun muassa, että kansallisten viranomaisten olisi käytettävä seuraavia kuutta standardoitua lomaketta, joihin olisi täytettävä satamaan saapuvia ja satamista lähteviä aluksia koskevat tiedot: (1) IMO-yleisselvitys (lomake 1) (2) IMO-lastiluettelo (lomake 2) (3) IMO-luettelo aluksen varastoista (lomake 3) (4) IMO-luettelo laivaväen omaisuudesta (lomake 4) (5) IMO-miehistöluettelo (lomake 5) (6) IMO-matkustajaluettelo (lomake 6). 2.2. IMOn FAL-lomakkeiden käyttö jäsenvaltioissa Käytettävissä olevien tietojen perusteella [4] [4] Comparison of Documentation in Short Sea Shipping and Road Transport ('CODISSSART'), marraskuu 1998, Maritime Research Centre, Southampton Institute, Yhdistynyt kuningaskunta. - 2 jäsenvaltiota hyväksyy IMOn Yleisselvitys-lomakkeen ilman muutoksia - 7 jäsenvaltiota hyväksyy IMOn Lastiluettelo-lomakkeen ilman muutoksia - 5 jäsenvaltiota hyväksyy IMOn Luettelo aluksen varastoista -lomakkeen ilman muutoksia - 6 jäsenvaltiota hyväksyy IMOn Luettelo laivaväen omaisuudesta -lomakkeen ilman muutoksia - 9 jäsenvaltiota hyväksyy IMOn Miehistöluettelo-lomakkeen ilman muutoksia. Osa jäsenvaltioista ei hyväksy kaikkia IMOn FAL-lomakkeita, vaan vaatii käyttämään kansallisia lomakkeita, jotka voivat olla FAL-lomakkeiden kaltaisia. Taulukko 1: Standardoitujen FAL-lomakkeiden käyttö EU:n jäsenvaltioissa: >TAULUKON PAIKKA> Lähde: CODISSSART / IMO 1998b, liite. Selitykset: 1 Ei asiakirjoja koskevia vaatimuksia 2 IMOn FAL-lomake hyväksytään ilman muutoksia 3 Käytössä kansallinen lomake, joka perustuu IMOn FAL-lomakkeeseen 4 IMOn FAL-lomaketta ei hyväksytä vielä, mutta hyväksymistä harkitaan 5 IMOn FAL-lomaketta ei hyväksytä; kansallinen lomake edelleen käytössä * Osoittaa IMOn FAL-lomakkeen käyttöön liittyvän ehtoja. 2.3. Standardoitujen IMOn FAL-lomakkeiden tunnustaminen yhteisössä Komissio on päättänyt käyttää IMOn FAL-lomakkeita ehdotuksensa perustana. Ehdotus ilmentää tarkasti nykyisiä IMOn FAL-vakiolomakkeita, koska komission mielestä ei ole tarkoituksenmukaista laatia Eurooppaa varten erillistä asiakirjasarjaa, jota käytettäisiin samaan tarkoitukseen kuin IMOn FAL-lomakkeita käytetään kaikkialla maailmassa. Jos yhteisö tukee FAL-lomakkeiden käyttöä, tällä tuella voidaan edistää lomakkeiden laajempaa käyttöä niiden vakiomuodossa ja helpottaa siten asiakirjamenettelyjä koko maailmassa. Ehdotuksen mukaan jäsenvaltiot hyväksyvät sarjan yhteisiä standardoituja IMOn FAL-lomakkeita ja näitä lomakkeita käytetään aina, kun jäsenvaltiot pyytävät osaa lomakkeissa vaadituista tiedoista tai kaikkia niitä osana ilmoitusmuodollisuuksia aluksen saapuessa yhteisön satamaan ja/tai lähtiessä yhteisön satamasta. FAL-lomakkeiden tarkoituksena on, että niiden avulla voidaan toimittaa asiakirjamuodossa kaikki tarpeelliset alusta koskevat ilmoitustiedot sen saapuessa satamaan ja lähtiessä satamasta. Ehdotuksen mukaan IMOn FAL-lomakkeet 1, 3, 4 ja 5 kaikkien alusten osalta sekä lomake 6 rahtialusten osalta riittävät täyttämään seuraavat muodollisuudet, joihin ne on tarkoitettu: * alusta koskevien tietojen toimittaminen (yleisselvitys, lomake 1) * aluksen varastoja koskevien tietojen toimittaminen (luettelo aluksen varastoista, lomake 3) * laivaväen omaisuutta koskevien tietojen toimittaminen (luettelo laivaväen omaisuudesta, lomake 4) * laivaväen lukumäärää ja kokoonpanoa koskevien tietojen toimittaminen (miehistöluettelo, lomake 5) * matkustajia koskevien tietojen toimittaminen, kun on kyse enintään 12 matkustajalle rekisteröidyistä aluksista (rahtialuksista), (matkustajaluettelo, lomake 6). Ehdotuksen mukaan jäsenvaltiot eivät voi vaatia muihin tietoryhmiin kuuluvia tietoja kuin asiaa koskevissa IMOn FAL-lomakkeissa pyydetään tai vaatia muita asiakirjoja tai toisessa muodossa olevia tietoja sellaisten muodollisuuksien täyttämiseksi, joihin tähän ehdotukseen sisältyvät FAL-lomakkeet on tarkoitettu. Lisäksi jäsenvaltioiden olisi hyväksyttävä lomakkeet IMOn FAL-yleissopimuksessa tarkoitettujen allekirjoittajien allekirjoittamina. Ei näytä olevan mitään syytä rajoittaa IMOn FAL-lomakkeiden yhdenmukaista tunnustamista lyhyen matkan merenkulkuun tai yhteisön lippuihin. Asiakirjoilla, jotka on toimitettava yhteisön satamissa, on sama tarkoitus riippumatta harjoitetun liikenteen lajista tai aluksen lipusta. IMOn FAL-yleissopimuksessakaan ei tehdä eroa liikenteen eri lajien eikä lippujen välillä. Sen vuoksi komissio ehdottaa, että direktiiviä sovelletaan kaikkiin aluksiin, jotka saapuvat yhteisön satamiin tai lähtevät yhteisön satamista, lipusta tai liikenteen lajista riippumatta. Ehdotetussa direktiivissä jäsenvaltioita ei velvoiteta ottamaan käyttöön muodollisuuksia, joita ne eivät nykyään vaadi täytettävän. Jäsenvaltioita ei myöskään velvoiteta pyytämään kaikkia tietoja, jotka IMOn FAL-lomakkeilla voidaan toimittaa. Toisaalta jäsenvaltiot eivät voi pyytää enempää tietoja kuin lomakkeissa vaaditaan kyseisten muodollisuuksien täyttämiseksi. Jäsenvaltiot voivat edelleen pyytää toimittamaan muihin aiheisiin ja muodollisuuksiin liittyviä tietoja jossakin toisessa muodossa (muiden yhteisön sääntöjen ja/tai kansainvälisten sääntöjen mukaisesti), kunhan tällaiset tiedot ja muodollisuudet eivät kuulu tähän direktiiviin sisältyvissä IMOn FAL-lomakkeissa vaadittuihin tietoihin ja muodollisuuksiin (mukaan lukien rekisteröintiin, mittauksiin, turvallisuuteen, miehistöön, kuljetettavaan rahtiin ja tullimenettelyihin liittyvät tiedot). Tietyt jäsenvaltiot ovat ilmoittaneet IMOlle IMOn FAL-yleissopimuksessa suositelluista käytännöistä poikkeavista kansallisista käytännöistä ja vaatimuksista. Nämä kansallisia käytäntöjä koskevat ilmoitukset, jotka eivät kuulu direktiivin soveltamisalaan, olisi tarpeettomina peruttava. Ehdotetussa direktiivissä jäsenvaltioita ei myöskään velvoita allekirjoittamaan tai hyväksymään IMOn FAL-yleissopimusta. Jos IMOn FAL-lomakkeet toimitetaan sähköisesti, lopullisessa sähköisessä muodossa olevan lomakkeen on loppukäyttäjän näytöllä ja tulostettuna vastattava mittasuhteiltaan standardoituja vakiolomakkeita. Ehdotuksen tarkoituksena ei ole yhdenmukaistaa tiedonsiirrossa käytettyjä yhteydenpitovälineitä eikä sähköisiä viestintäjärjestelmiä. 2.3.1. IMOn FAL-lomakkeita 2 ja 6 koskeva huomautus 2.3.1.1. Lastiluettelo Komissio ei ehdota IMOn FAL-lomakkeen 2 (lastiluettelo) yhtenäistä käyttöä, koska kyseinen asiakirja korvataan yleensä rahtiluetteloilla, joita käytetään sekä kaupallisiin että virallisiin tarkoituksiin. Jos lomake sisällytettäisiin ehdotukseen, vaarana olisi, että sen sisällyttäminen merkitsisi käytännössä uuden lomakkeen käyttöönottoa ja mutkistaisi merenkulun hallintoa yksinkertaistamisen sijasta. Lastitietojen toimittamiseen eivät enää riittäisi rahtiluettelot, jotka nykyään usein hyväksytään kaupallisessa muodossaan, vaan siihen tarvittaisiin myös IMOn FAL-lomake. Lisäksi rahtiluettelo voi sisältää yksityiskohtaisempia tietoja kuin IMOn FAL-lomake 2. 2.3.1.2. Matkustajaluettelo Vaikuttaa siltä, että matkustajaluettelot (IMOn FAL-lomake 6) eivät yleensä aiheuta ongelmia. Euroopassa on vakiintuneet standardoidut menettelytavat ainakin säännöllistä liikennettä varten. Lisäksi on huomattava, ettei IMOn FAL-lomakkeessa pyydetä kaikkia tietoja, joita vaaditaan esimerkiksi direktiivissä 98/41/EY [5] (näitä tietoja ovat erityisesti sukupuoli sekä tiedot hätätilanteessa mahdollisesti tarvittavasta erityisestä huolenpidosta tai avusta). [5] Yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä 18. kesäkuuta 1998 annettu neuvoston direktiivi 98/41/EY (EYVL L 188, 2.7.1998, s. 35). Johdonmukaisuuden vuoksi komissio ehdottaa kuitenkin, että IMOn Matkustajaluettelo-lomake tunnustetaan sellaisten alusten matkustajia koskevien tietojen toimittamiseksi, jotka eivät kuulu direktiivin 98/41/EY soveltamisalaan (enintään 12 matkustajalle rekisteröidyt rahtiialukset). * * * * * 2001/0026 (COD) Muutettu ehdotus EUROOPAN PARLAMENTIN JA NEUVOSTON DIREKTIIVIKSI yhteisön jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 80 artiklan 2 kohdan, ottavat huomioon komission ehdotuksen [6], [6] EYVL C ottavat huomioon talous- ja sosiaalikomitean lausunnon [7], [7] EYVL C ottavat huomioon alueiden komitean lausunnon [8], [8] EYVL C noudattavat perustamissopimuksen 251 artiklassa määrättyä menettelyä [9], [9] EYVL C sekä katsovat seuraavaa: 1) Yhteisön vakiintuneena politiikkana on edistää kestävää liikennettä, kuten merenkulkua ja erityisesti lyhyen matkan merenkulua. 2) Yhteisön keskeisiin tavoitteisiin kuuluu helpottaa meriliikennettä ja vahvistaa siten merenkulun asemaa liikennejärjestelmässä muiden liikennemuotojen vaihtoehtona ja täydennyksenä ovelta ovelle ulottuvassa kuljetusketjussa. 3) Meriliikenteessä vaaditut asiakirjamenettelyt ovat antaneet aihetta huoleen, ja niiden on katsottu olevan esteenä tämän liikennemuodon kehittymiselle täyteen tehoonsa. 4) Kansainvälisen merenkulun matkustaja- ja lastiliikenteen helpottamista käsitelleen kansainvälisen konferenssin 9 päivänä huhtikuuta 1965 tekemässä kansainvälisen merenkulkujärjestön yleissopimuksessa, jäljempänä 'IMOn FAL-yleissopimus', sellaisena kuin se on muutettuna määrätään sarjasta standardoitujen lomakkeiden malleja, joilla pyritään helpottamaan tiettyjen satamaan saapuvia ja/tai satamasta lähteviä aluksia koskevien ilmoitus muodollisuuksien täyttämistä. 5) Vaikka useimmat jäsenvaltiot käyttävät näitä ilmoitusmuodollisuuksia helpottavia FAL-lomakkeita, ne eivät käytä IMOssa kehitettyjä malleja yhdenmukaisella tavalla. 6) Aluksen satamaantuloa ja/tai satamastalähtöä varten vaadittavien lomakkeiden muodon yhtenäisyydellä helpotettaisiin satamassa käynteihin liittyviä asiakirjamenettelyjä ja edistettäisiin yhteisön merenkulun kehittymistä. 7) Sen vuoksi helpottamista koskevat IMOn lomakkeet,, jäljempänä 'IMOn FAL-lomakkeet', olisi tunnustettava yhteisön tasolla. Jäsenvaltioiden olisi tunnustettava, että nämä IMOn FAL-lomakkeet ja niihin sisältyvät tiedot ovat riittävä todiste siitä, että alus on täyttänyt ilmoitusmuodollisuudet, joihin nämä lomakkeet on tarkoitettu. 8) Tiettyjen IMOn FAL-lomakkeiden tunnustaminen, erityisesti lastiluettelon ja -matkustaja-alusten ollessa kyseessä - matkustajaluettelon tunnustaminen, mutkistaisivat kuitenkin ilmoitusmuodollisuuksia, koska kyseiset lomakkeet eivät voi sisältää kaikkia tarvittavia tietoja tai koska ilmoitusmuodollisuuksien helpottamista varten on jo olemassa vakiintuneet menettelytavat. Sen vuoksi kyseisten lomakkeiden tunnustamista ei olisi tehtävä pakolliseksi. 9) Meriliikenne on maailmanlaajuista toimintaa, ja IMOn FAL-lomakkeiden käyttöönotto yhteisössä voisi tasoittaa tietä niiden käytön yleistymiselle koko maailmassa. 10) Suunnitellun toiminnan tavoitetta, eli meriliikenteen helpottamista ei voida riittävällä tavalla saavuttaa jäsenvaltioiden toimin, vaan se voidaan toiminnan laajuuden vuoksi saavuttaa paremmin yhteisön tasolla joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuuperiaatteen mukaisesti tässä direktiivissä ei ylitetä sitä, mikä on tarpeen tämän tavoitteen saavuttamiseksi. 11) Tämän direktiivin täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [10] mukaisesti. [10] EYVL L 184, 17.7.1999, s. 23. OVAT ANTANEET TÄMÄN DIREKTIIVIN: 1 artikla Tarkoitus Tämän direktiivin tarkoituksena on helpottaa meriliikennettä säätämällä ilmoitusmuodollisuuksien standardoinnista 2 artikla Soveltamisala Tätä direktiiviä sovelletaan yhteisön jäsenvaltioiden satamiin saapumista ja/tai satamista lähtemistä koskeviin liitteessä I olevassa A osassa lueteltuihin ilmoitusmuodollisuuksiin, jotka koskevat alusta, sen varastoja, laivaväen omaisuutta ja miehistöluetteloa sekä enintään 12 matkustajalle rekisteröityjen alusten osalta matkustajaluetteloa. 3 artikla Määritelmät Tässä direktiivissä tarkoitetaan: a) 'IMOn FAL-yleissopimuksella' Kansainvälisen merenkulkujärjestön merenkulun kansainvälisen merenkulun matkustaja- ja lastiliikenteen helpottamista käsitelleen kansainvälisen konferenssin 9 päivänä huhtikuuta 1965 tekemää kansainvälisen meriliikenteen helpottamista koskevaa yleissopimusta; b) 'IMOn FAL-lomakkeilla' IMOn yleissopimuksen mukaisia, ilmoitusmuodollisuuksia helpottavia, standardoituja, A4-kokoisia vakiolomakkeita; c) 'ilmoitusmuodollisuudella' tietoja, jotka on toimitettava jäsenvaltion pyynnöstä hallinnollisiin ja menettelyjä koskeviin tarkoituksiin aluksen saapuessa satamaan ja/tai lähtiessä satamasta; d) 'aluksella' kaikenlaisia meriympäristössä toimivia merialuksia; e) 'aluksen varastoilla' aluksessa käytettäväksi tarkoitettuja tavaroita mukaan luettuina kulutushyödykkeet, matkustajille ja laivaväen jäsenille myytäväksi tarkoitetut tavarat, polttoaine ja voiteluöljy, mutta eivät aluksen varusteet eivätkä varaosat; f) 'aluksen varusteilla' muita kuin aluksen varaosina olevia esineitä ja tarvikkeita, jotka on tarkoitettu käytettäviksi aluksella ja jotka ovat luonteeltaan siirrettäviä, mutta eivät kulutettavia, mukaan luettuina mukana oleva irtaimisto kuten pelastusveneet, hengenpelastuslaitteet, huonekalut, aluksen liinavaatteet ja muut samankaltaiset tarvikkeet; g) 'aluksen varaosilla' korjaamiseen ja korvaamiseen tarkoitettuja esineitä, jotka on tarkoitettu asennettaviksi alukseen, jossa niitä kuljetetaan; h) 'laivaväen omaisuudella' vaatetusta, jokapäiväisessä käytössä tarvittavia esineitä ja kaikkia muita laivaväelle kuuluvia ja aluksessa olevia tavaroita, joihin saattaa kuulua rahavaroja; i) 'laivaväen jäsenellä' jokaista henkilöä, joka on asianmukaisesti otettu alukseen toimeen suorittamaan laivatyötä tai -palvelusta matkan aikana ja merkitty miehistöluetteloon. 4 artikla Lomakkeiden hyväksyminen Jäsenvaltioiden on hyväksyttävä se, että 2 artiklassa tarkoitetut ilmoitusmuodollisuudet on täytetty, kuten tiedot on toimitettu: a) liitteessä I olevan B ja C osan eritelmien mukaisesti ja b) vastaavien liitteessä II esitettyjen vakiolomakkeiden ja niiden tietoryhmien mukaisesti. 5 artikla Muutosmenettely Tämän direktiivin liitteitä I ja II ja viittauksia IMOn oikeudellisiin asiakirjoihin voidaan muuttaa 6 artiklan 2 kohdassa säädettyä sääntelymenettelyä noudattaen niiden saattamiseksi yhteisön tai IMOn voimaan tulleiden toimenpiteiden mukaisiksi. Muutoksilla ei kuitenkaan voida laajentaa tämän direktiivin soveltamisalaa. 6 artikla Komitea 1. Komissiota avustaa neuvoston direktiivin 93/75/ETY [11] 12 artiklan 1 kohdan nojalla perustettu komitea. [11] EYVL L 247, 5.10.1993, s. 19, direktiivi sellaisena kuin se on viimeksi muutettuna direktiivillä 98/74/EY (EYVL L 276, 13.10.1998, s. 7). 2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa ottaen huomioon mainitun päätöksen 8 artiklan säännökset.. 3. Päätöksen 1999/468/EY 5 artiklan 6 kohdassa säädetty määräaika vahvistetaan kolmeksi kuukaudeksi. Komitea vahvistaa työjärjestyksensä. 7 artikla Täytäntöönpano Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään ... [12]. Niiden on ilmoitettava tästä komissiolle. [12] Kahdeksantoista kuukautta tämän direktiivin voimaantulosta. Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa niihin on liitettävä tällainen viittaus. Jäsenvaltioiden on säädettävä siitä, miten viittaukset tehdään. 8 artikla Voimaantulo Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 9 artikla Osoitus Tämä direktiivi on osoitettu kaikille jäsenvaltioille. Tehty ...ssa/ssä ......päivänä ...kuuta ... Euroopan parlamentin puolesta Neuvoston puolesta Puhemies Puheenjohtaja LIITE I A osa Luettelo 2 artiklassa tarkoitetuista ilmoitusmuodollisuuksista, jotka koskevat yhteisön jäsenvaltioiden satamiin saapuvia ja/tai satamista lähteviä aluksia 1. IMOn FAL-lomake 1, yleisselvitys Yleisselvitys on aluksen saapuessa ja/tai lähtiessä annettava perusasiakirja, joka sisältää jäsenvaltion viranomaisten vaatimat alusta koskevat tiedot. 2. IMOn FAL-lomake 3, luettelo aluksen varastoista Luettelo aluksen varastoista on aluksen saapuessa ja/tai lähtiessä annettava perusasiakirja, joka sisältää jäsenvaltion viranomaisten vaatimat aluksen varastoja koskevat tiedot. 3. IMOn FAL-lomake 4, luettelo laivaväen omaisuudesta Luettelo laivaväen omaisuudesta on perusasiakirja, joka sisältää jäsenvaltion viranomaisten vaatimat laivaväen omaisuutta koskevat tiedot. Sitä ei vaadita aluksen lähtiessä. 4. IMOn FAL-lomake 5, miehistöluettelo Miehistöluettelo on perusasiakirja, joka antaa jäsenvaltion viranomaisille laivaväen lukumäärää ja kokoonpanoa koskevat tiedot aluksen saapuessa ja/tai lähtiessä. Milloin viranomaiset vaativat aluksen lähtiessä sen laivaväkeä koskevia tietoja, on saavuttaessa esitetty miehistöluettelo hyväksyttävä aluksen lähtiessä, jos se allekirjoitetaan uudelleen ja sen vahvistetaan sisältävän kaikki laivaväen lukumäärässä tai kokoonpanossa tapahtuneet muutokset tai ilmoituksen siitä, ettei mitään tällaisia muutoksia ole tapahtunut. 5. IMOn FAL-lomake 6, matkustajaluettelo Enintään 12 matkustajalle rekisteröityjen alusten osalta matkustajaluettelo on perusasiakirja, joka antaa jäsenvaltion viranomaisille matkustajia koskevat tiedot aluksen saapuessa ja/tai lähtiessä. B osa Allekirjoittajat 1. IMOn FAL-lomake 1, yleisselvitys Jäsenvaltion viranomaisten tulee hyväksyä yleisselvitys, joka on joko päällikön, laiva-asiamiehen tai päällikön asianmukaisesti valtuuttaman muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla. 2. IMOn FAL-lomake 3, luettelo aluksen varastoista Jäsenvaltion viranomaisten tulee hyväksyä luettelo aluksen varastoista, jonka on päivännyt ja allekirjoittanut joko päällikkö tai päällikön asianmukaisesti valtuuttama aluksen päällystöön kuuluva muu henkilö, jolla on henkilökohtaisesti tiedot aluksen varastoista, tai joka on varmennettu alkuperäiseksi kyseisten viranomaisten hyväksymällä tavalla. 3. IMOn FAL-lomake 4, luettelo laivaväen omaisuudesta Jäsenvaltion viranomaisten tulee hyväksyä luettelo laivaväen omaisuudesta, joka on joko päällikön tai päällikön asianmukaisesti valtuuttaman aluksen päällystöön kuuluvan muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla. Jäsenvaltion viranomaiset voivat myös vaatia kutakin laivaväen jäsentä panemaan allekirjoittamaan omaisuuttaan koskevan luettelon nimellään tai, jos hän ei osaa sitä tehdä, puumerkillään. 4. IMOn FAL-lomake 5, miehistöluettelo Jäsenvaltion viranomaisten tulee hyväksyä miehistöluettelo, joka on joko päällikön tai päällikön asianmukaisesti valtuuttaman aluksen päällystöön kuuluvan muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla. 5. IMOn FAL-lomake 6, matkustajaluettelo Kun on kyse enintään 12 matkustajalle rekisteröidyistä aluksista, jäsenvaltion viranomaisten tulee hyväksyä matkustajaluettelo, joka on joko päällikön, laiva-asiamiehen tai päällikön asianmukaisesti valtuuttaman muun henkilön päiväämä ja allekirjoittama tai joka on varmennettu alkuperäiseksi kyseisten viranomaisten hyväksymällä tavalla. C osa Tekniset vaatimukset 1. IMOn FAL-lomakkeiden on vastattava muodoltaan niin tarkasti kuin on teknisesti mahdollista liitteessä II esitettyjen mallien mittasuhteita. Lomakkeet on painettava pystykokoisina erillisille A4-kokoisille paperiarkeille (210 x 297 mm). Vähintään 1/3 lomakkeiden kääntöpuolesta on varattava jäsenvaltioiden viranomaisten viralliseen käyttöön. IMOn FAL-lomakkeiden tunnustamisen yhteydessä katsotaan, että standardoidut ilmoitusmuodollisuuksia helpottavat FAL-lomakkeet, joita IMO suosittaa ja joita se tuottaa FAL-yleissopimuksensa pohjalta, sellaisena kuin se oli voimassa 1 päivänä toukokuuta 1997, ovat yhdenvertaisia muodoltaan ja layoutiltaan liitteessä II esitettyjen lomakkeiden kanssa. 2. Jäsenvaltioiden viranomaisten tulee hyväksyä tiedot, jotka toimitetaan millä hyvänsä luettavissa olevalla ja ymmärrettävällä välineellä, esimerkiksi musteella tai aniliinikynällä käsin täytetyt tai automaattisilla tietojenkäsittelymenetelmillä tuotetut asiakirjat. 3. Kun jäsenvaltio hyväksyy aluksen ilmoitustietojen toimittamisen sähköisessä muodossa, sen on hyväksyttävä tietojen toimittaminen sellaisilla sähköisillä tietojenkäsittely- tai tiedonvaihtotekniikoilla, jotka ovat kansainvälisten standardien mukaisia, edellyttäen, että viesti toimitetaan luettavissa olevassa ja ymmärrettävässä muodossa ja sisältää tarvittavat tiedot, riippumatta siitä, mitä sähköistä tiedonsiirtomenetelmää käytetään. Jäsenvaltiot voivat käsitellä saamiaan tietoja sopivaksi katsomassaan muodossa. LIITE II Direktiivin 4 artiklassa ja liitteessä I tarkoitettujen IMOn FAL-lomakkeiden mallit Tässä liitteessä olevat mallit esitetään reproduktiosyistä mittakaavassa 4:5 A4-kokoiseen arkkiin nähden. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSIIN) Ehdotuksen nimi Ehdotus Euroopan parlamentin ja neuvoston direktiiviksi 2000/.../EY yhteisön satamiin saapuvia ja satamista lähteviä aluksia koskevista ilmoitusmuodollisuuksista. Asiakirjan viitenumero KOM(...)..... lopullinen, Ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Euroopan yhteisön perustamissopimuksessa määrätään yhteisen liikennepolitiikan vahvistamisesta. Tämän politiikan täytäntöönpanotoimenpiteisiin kuuluvat toimenpiteet meriliikenteen, merenkulkualan työllisyyden ja kestävän liikenteen edistämiseksi. On yhteisön edun mukaista kehittää merenkulkua siten, että siitä tulee liikennepalvelujen käyttäjien kannalta entistä houkuttelevampaa, sekä edistää merenkulkua vaihtoehtona ja täydennyksenä ruuhkaiselle maaliikenteelle. Komissio on suosittanut laaja-alaista lähestymistapaa, jonka avulla erityisesti lyhyen matkan merenkulkusta tehtäisiin merkittävä osa ovelta ovelle ulottuvaa kuljetusketjua keskitettyine palvelupisteineen. Lyhyen matkan merenkulkua koskevassa komission tiedonannossa (KOM(1999) 317 lopullinen) yksilöidään tekijöitä, jotka ovat esteenä merenkulun täysimittaiselle kehittymiselle. Tiedonannossa todetaan, että yhtenä tällaisena esteenä ovat raskaat asiakirja- ja hallintomenettelyt ja ennen kaikkea erilaiset hallinnolliset asiakirjat, joita eri jäsenvaltiot vaativat samaan tarkoitukseen. Tiedonannon mukaan näitä menettelyjä olisi pyrittävä keventämään esimerkiksi yhtenäistämällä asiakirjojen muotoa. Vaikka tiedonannossa käsitellään lyhyen matkan merenkulkua, ei ole mitään syytä jättää valtameriliikennettä näiden toimenpiteiden ulkopuolelle. Useimmat jäsenvaltiot ovat jo ottaneet IMOn maailmanlaajuista käyttöä varten laatimat vakiolomakkeet sellaisten asiakirjojen perustaksi, jotka vaaditaan aluksen saapuessa satamaan tai lähtiessä satamasta. Näiden standardoitujen mallien sovellukset poikkeavat kuitenkin toisistaan siinä määrin, että asiaan on syytä puuttua. Eräät jäsenvaltiot hyväksyvät IMOn laatimat FAL-asiakirjojen mallit sellaisenaan mutta ei kaikkiin tarkoituksiin, kun taas toiset jäsenvaltiot vaativat käyttämään kansallisia lomakkeita tai mukautettuja IMOn FAL-lomakkeita. Asiakirjojen käytön yhtenäistämiseksi tarvitaan yhteisön toimia. Vaikutukset liiketoimintaan 2. Mitä yrityksiä ehdotus koskee- - Yritystoiminnan alat - Yritysten koko (pienten ja keskisuurten yritysten osuus) - Ovatko yritykset keskittyneet tietylle maantieteelliselle alueelle yhteisössä- Yrityksiä, joita tämä ehdotus koskee, ovat kaikki laivanvarustamot, jotka harjoittavat meriliikennettä yhteisön satamiin ja satamista sekä yhteisön satamien välillä. Lisäksi direktiivi vaikuttaa merenkulkuun läheisesti liittyvillä aloilla toimiviin yhtiöihin, kuten laivanselvittäjiin, rahtaajiin ja huolitsijoihin. Ehdotettu direktiivi vaikuttaa sekä suuriin että pieniin ja keskisuuriin yhtiöihin, sillä mitään niistä ei ole aiheellista jättää ehdotettujen ilmoitusmuodollisuuksia helpottavien toimenpiteiden ulkopuolelle. EU:n kauppalaivastoon kuuluvien alusten määrä oli vuonna 1999 noin 8 400 alusta, ja niiden kuollut paino oli yhteensä 240 000 000. Meriliikenteen ala on työllistänyt EU:ssa suoranaisesti noin 146 000 henkilöä. Ehdotuksessa ei tehdä eroa meriliikenteen eri lajien eikä lippujen välillä. Sen vuoksi ehdotettu direktiivi vaikuttaa kansallisuudesta tai toimipaikasta riippumatta kaikkiin yhtiöihin, jotka toimivat Euroopassa tai harjoittavat valtameriliikennettä Eurooppaan tai Euroopasta. Lisäksi se vaikuttaa Välimerellä, Itämerellä ja Mustallamerellä harjoitettavaan lyhyen matkan merenkulkuun. 3. Mitä yritysten on tehtävä noudattaakseen ehdotuksen säännöksiä- Ehdotuksessa ei aseteta mitään velvoitteita yrityksille. Kaikki vaatimukset on suunnattu jäsenvaltioille. 4. Mitkä ovat ehdotuksen mahdolliset taloudelliset vaikutukset - työllisyyteen- - investointeihin ja uusien yritysten perustamiseen- - yritysten kilpailukykyyn- Ehdotetulla direktiivillä arvioidaan olevan myönteinen vaikutus työllisyyteen erityisesti lyhyen matkan merenkulun alalla, koska direktiivillä pyritään helpottamaan merenkulkuun liittyviä menettelyjä ja lisäämään siten sen houkuttavuutta. Merenkulun kasvulla pitäisi olla myönteisiä vaikutuksia myös merenkulkuun läheisesti liittyviin aloihin, kuten laivanrakennukseen. Tekemällä lyhyen matkan merenkulusta asiakkaiden kannalta entistä houkuttelevampaa voidaan todennäköisesti lisätä sen markkinaosuutta ja luoda uusia investointimahdollisuuksia ja yrityksiä. Ilmoitusmuodollisuuksien helpottamisen voidaan myös katsoa edistävän merenkulun kilpailukykyä muihin liikennemuotoihin nähden sekä Euroopan kilpailukykyä maailmanmarkkinoilla. 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Ehdotuksessa ei ole suunniteltu erityistoimenpiteitä, joiden tarkoituksena olisi ottaa huomioon pienten ja keskisuurten yritysten erityistarpeet, koska ilmoitus muodollisuuksien helpottaminen koskee kaikkia yrityksiä eikä ehdotuksessa aseta erityisiä vaatimuksia tietynkokoisille yrityksille. Kuuleminen 6. Luettelo ehdotuksen valmistelussa kuulluista tahoista ja niiden esittämät kannat pääpiirteittäin: - merenkulkualan foorumi (mukaan luettuina laivanvarustamot, rahtaajat, satamat jne.) - lyhyen matkan merenkulun yhteyshenkilöt (lyhyen matkan merenkulun edistämisestä vastaavien kansallisten merenkulkuviranomaisten edustajat), joita on kuultu yhteyshenkilöinä eikä hallituksen edustajina. Merenkulkualalla on jo kauan toivottu alan asiakirja- ja hallintomenettelyjen helpottamista. Ehdotus on osittainen vastaus tähän toiveeseen, ja siihen suhtaudutaan myönteisesti. Yhteyshenkilöiden mielestä menettelyjen helpottaminen on tarpeellista lyhyen matkan merenkulun edistämiseksi. He ovat suhtautuneet myönteisesti ehdotuksen yleisiin puitteisiin. Edellä mainittujen organisaatioiden ja henkilöiden kuulemisen lisäksi liikenneneuvosto kehotti lyhyen matkan merikuljetusten edistämisestä 14 päivänä helmikuuta 2000 antamassaan päätöslauselmassa komissiota esittämään ehdotuksia IMOn FAL-lomakkeiden yhdenmukaisesta käytöstä yhteisössä. Myös Euroopan parlamentti katsoo komission tiedonannosta 7 päivänä heinäkuuta 2000 antamassaan päätöslauselmassa, että on erityisen tärkeää yksinkertaistaa ja yhtenäistää hallintomuodollisuuksia ja -asiakirjoja.